**Նաթանիել Դուեյն Հեյլ** (անգլ.՝ *Nathaniel Dwayne Hale*, օգոստոսի 19, 1969(1969-08-19), Լոնգ Բիչ, Լոս Անջելես շրջան, Կալիֆոռնիա, ԱՄՆ - մարտի 15, 2011(2011-03-15), Լոնգ Բիչ, Լոս Անջելես շրջան, Կալիֆոռնիա, ԱՄՆ), առավել հայտնի **Նեյթ Դոգ** (*Nate Dogg*) բեմական անվամբ, ամերիկացի G-funk ոճի երգիչ և ռեփեր։

Կյանքը և Կարիերան
-----------------

Ծնվել է Քլարկսդեյլում (Միսսիսիպի նահանգ), 14 տարեկանում, ծնողների բաժանումից հետո, տեղափոխվել է Լոնգ Բիչ (Կալիֆորնիա)։ Երգել սկսել է մանուկ հասակում, Լոնգ Բիչի «Նյու Հոուփ» և Քլարկսդեյլի «Լայֆ Լայն» բապտիստական եկեղեցիների երգչախմբերում։ Վերջինում նրա հայրը՝ Դենիել Լի Հեյլը քահանա էր։ 16 տարեկան հասակում նա թողեց դպրոցը և լքեց տունը, որպեսզի ծառայի ԱՄՆ-ի ծովային հետևազորային կորպուսում, երեք տարի։

Եղել է Սնուփ Դոգի, Ուորեն Ջիի, RBX-ի, Դեզ Դիլինջերի և այլ հայտնի ռեփերների ընկերը և գործընկերը, ինչպես նաև Բութչ Քեսիդիի և Լիլ Դեդի զարմիկը։ Սնուփ Դոգի և Ուորեն Ջիի հետ հանդիսացել է արևմտյան ափի «Քրիփս» գանգստերական խմբավորման անդամ։ Ավելի ուշ նրանք ստեղծում են «213» խումբը (Կալիֆորնիա նահանգի փոստային կոդը)։ Իր առաջին դեմոն խումբը ձայնագրել է «V.I.P» հայտնի ձայնագրման ստուդիայում։ Հետագայում, երեկույթի ժամանակ դեմոն լսում է Դոկտր Դրեն և տպավորվում Նեյթ Դոգի ձայնով։

Նեյթ Դոգի պաշտոնական դեբյուտը տեղի է ունեցել Դոկտր Դրեի «The Chronic» (1992) ալբոմում, որից հետո «Death Row Records»-ը գլխավորող Շուգ Նայթը նրա հետ պայմանագիր ստորագրեց։ Հաջորդ ձայնակցումը կատարել է Սնուփ Դոգիի «Doggystyle» ալբոմում։ 1994 թվականին Ուորեն Ջիի հետ թողարկել է իր անդրանիկ «Regulate» սինգլը, որը դառավ հիթ։

Հաջորդ մի քանի տարիներին ձայնագրել է երգեր Թուփաք Շակուրի և այլ ռեփերների հետ։ Նրա դեբյուտային՝ «G-Funk Classics Vol.1» ալբոմը, չնայած սահմանափակ քանակին, լավ վաճառք գրանցեց։ Ավելի ուշ Նեյթ Դոգը որոշում է հեռանալ Շուգ Նայթի լեյբլից։

Ավելի ուշ ստեղծում է իր լեյբլը՝ «The Dogg Foundation» անվամբ, որտեղ 1998 թվականին դուրս է գալիս երկյակ «G-Funk Classics, Vol. 1 & 2» ալբոմը։ 
2000 թվականին Նեյթ Դոգին ձերբակալում են և բաց թողում 1 միլիոն ԱՄՆ դոլար գրավի դիմաց։ 2002 թվականի ապրիլին նա կրկին ձերբակալվում է Արիզոնա նահանգում՝ զենք և թմրանյութ ունենալու համար։ 2002 թվականի մայիսին Նեյթ Դոգը մեղավոր ճանաչեց իրեն և դատապարտվեցծ փորձաշրջանի և համայնքային ուղղիչ աշխատանքի, ինչպես նաև պարտավորվեց հաճախել թմրամոլների բուժման հանդիպումների։

2001 թվականին «Elektra» լեյբլը պայմանագիր է կնքում նրա հետ, և ստեղծում «Music & Me» ալբոմը։

Մանվան ալբոմը «Nate Dogg», որը ձայնագրվել է 2002-ից 2003 թվականին, պետք է դուրս գար 2004 թվականի ապրիլին, բայց բազմաթիվ հետձգումների պատճառով, դուրս եկավ համացանցային տարբերակով 2008 թվականին։

2004 թվականը նշանավորվեց «213»-ի վերամիավորմամբ։ Երեք վաղեմի ընկերները ձայնագրեցին «The Hard Way» ալբոմը։ Ալբոմը գրավեց մինչև 4 հորիզոնականը Բիլբորդի չատում, ինչպես նաև առաջատար դիրքերի գրավեց բազմաթիվ այլ հիթ-շքերթներում։

2007 թվականի դեկտեմբերին Հեյլն ինսուլտ տարավ՝ թուլություն ձեռք բերելով մարմնի ձախ հատվածում, մինչդեռ նրա ճանաչողությունն ու ձայնը պահպանցեց։ Մի քանի ամիս անց նա կրկին կաթված ունեցավ։ Մահացել է սրտի անբավարարությունից 2011 թվականին՝ 41 տարեկանում։

Սկավառակագրություն
------------------

**Ստուդիայի ալբոմները**

* 1997 - G-Funk Classics, Vol. 1 / Death Row Records
* 1998 - G-Funk Classics, Vol. 1 & 2 / Breakaway Records
* 2001 - Music & Me / Elektra Records
* 2008 - Nate Dogg / Aeg Digital Records

**Կոմպիլացիաները**

* 2002 - Essentials / Victor Records

**Միկստեպները**

* 2001 - Nate Dogg - Nate Dogg and Friends / K-Town Records
* 2009 - Tha Bosses / Thump Records
* 2010 - G-Funk Mix / Thump Records

**213-ի կազմում**

* 2004 - The Hard Way / TvT Records

Կինոգրաֆիա
----------

* «One More Day» երգը Dr. Dre-ի - Murder Was the Case ֆիլմի սաունդթրեքն է (1994)
* «I Got Love» երգը « Սուրհանդակ» ֆիլմի սաունդթրեքերից է (2002)
* «Ղեկավարը» ֆիլմում խաղացել է ինքը իրեն (նաև գլխավոր երգի կատարող/կոմպոզիտորն է) (2003)
* «Keep it Coming» թրեքը մտավNeed For Speed: Underground խաղի սաունդթրեքերի կազմի մեջ (2003)
* Մասնակցել է «Գետտո» ձայնային մոնտաժում (2007)

Մրցանակներ/նոմինացիաներ
-----------------------

Nate Dogg-ը ներկայացվել էր Գրեմմիի 3 նոմինացիաներում։

| Կատեգորիա | Ժանր | Երգ | Թվական | Արդյունք |
| --- | --- | --- | --- | --- |
| Լավագույն ռեփ միացյալ կատարում (Eminem-ի հետ) | ռեփ | «Shake That» | 2007 | Նոմինացված |
| Լավագույն ռեփ միացյալ կատարում (Ludacris-ի հետ) | ռեփ | «Area Codes» | 2002 | Նոմինացված |
| Լավագույն ռեփ կատարում դուետով կամ խմբով (Dr. Dre և Snoop Dogg) | ռեփ | «The Next Episode» | 2001 | Նոմինացված |
| Լավագույն ռեփ կատարում դուետով կամ խմբով (Warren G-ի հետ) | ռեփ | «Regulate» | 1995 | Նոմինացված |

Ծանոթագրություններ
------------------

1. 1 2 3 4 5 6  Internet Movie Database — 1990.
2. 1 2
3. ↑  Lampkin, Lynn (March 16, 2011):Father Mourns Loss of His Son, Hip Hop Icon Nate Dogg myfoxdc.com (Fox Television Stations). Retrieved 17 March 2011.
4. ↑  Joining the Ranks of Famous Marines USMC.net: Retrieved December 26, 2009.
5. ↑  «Nate Dogg Biography» allmusic.com. Retrieved 2006-11-02, 2009.
6. ↑  Nate Dogg Busted For Possession Of Pot, Stolen Gun MTV. April 16, 2002. Retrieved February 17, 2011.
7. ↑  TSG Mug Shot: Nate Dogg Retrieved December 26, 2009

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Apple Music · Deezer · Spotify |
|  |
| Թեմատիկ կայքեր | Allmusic · AlloCiné · Discogs · Discogs · Internet Movie Database · MusicBrainz · Rate Your Music · Rotten Tomatoes · Find A Grave · WikiTree |
|  |
| Բառարաններ և հանրագիտարաններ | Notable Names Database · Universalis |
|  |
| 

|  Չափորոշչային վերահսկողություն |
| --- |
|  |
| CONOR: 20143715 · GND: 135189454 · GTAA: 262903 · ICCU: DDSV065509 · ISNI: 0000000118736751 · LCCN: no99046215 · NKC: xx0146507 · SUDOC: 08051748X · VIAF: 79928632, 19878412 · WorldCat VIAF: 79928632, 19878412 |

 |

 |